**УТВЪРДИЛ:**

**ИВАНКА КАРАИВАНОВА**

*Председател на*

*Народно читалище „Развитие-1869“ гр. Враца*

**ДОКУМЕНТАЦИЯ**

**ЗА УЧАСТИЕ В ПУБЛИЧНО СЪСТЕЗАНИЕ ПО РЕДА НА ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ:**

***„Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“***

***СЪДЪРЖАНИЕ:***

**РАЗДЕЛ І. ОСНОВНИ ДАННИ ЗА ОБЩЕСТВЕНАТА ПОРЪЧКА**

**РАЗДЕЛ ІІ. УСЛОВИЯ ЗА УЧАСТИЕ**

**РАЗДЕЛ ІІІ. УКАЗАНИЯ ЗА ПОДГОТОВКА НА ОФЕРТАТА**

**РАЗДЕЛ ІV. КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ ПО ВСЯКА ОБОСОБЕНА ПОЗИЦИЯ.**

**РАЗДЕЛ V. РАЗГЛЕЖДАНЕ НА ОФЕРТИТЕ**

**РАЗДЕЛ VІ. ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ.**

**РАЗДЕЛ VІІ. ГАРАНЦИЯ ЗА ИЗПЪЛНЕНИЕ**

**РАЗДЕЛ VІІІ. ОБРАЗЦИ**

**РАЗДЕЛ ІХ. ТЕХНИЧЕСКИ СПЕЦИФИКАЦИИ**

**РАЗДЕЛ Х. ТЕХНИЧЕСКА ДОКУМЕНТАЦИЯ**

**І. ОСНОВНИ ДАННИ ЗА ОБЩЕСТВЕНАТА ПОРЪЧКА**

 **1.** **ВЪЗЛОЖИТЕЛ**

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП) е **Председателя на Народно читалище „Развитие - 1869“ гр. Враца,** публичен възложител по чл. 5, ал. 2, т. 14 от ЗОП.

**2. ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА**

Възложителят обявява настоящата процедура за възлагане на обществена поръчка на основание чл. 178, ал. 1 от ЗОП, във връзка с чл. 18, ал. 1, т. 12 от ЗОП (Публично състезание). За нерегламентираните в настоящата документация за участие условия по провеждането на процедурата се прилагат разпоредбите на ЗОП и Правилника за прилагането му, както и приложимите национални и международни нормативни актове, с оглед предмета на поръчката.

Изборът на изпълнител чрез провеждането на процедура по чл. 18, ал. 1, т. 12 от ЗОП е обусловен от прогнозната стойност на поръчката (625 000 лева без ДДС), която попада в рамките на стойностите по чл. 20, ал. 2, т. 1 от ЗОП. Избраната процедура в най-голяма степен гарантира публичност и прозрачност при разходването на финансовите средства, защитава обществения интерес и едновременно с това се насърчава конкуренцията, като се създават равни условия за участие на всички заинтересовани лица.

**3. ПРЕДМЕТ И ЦЕЛ НА ОБЩЕСТВЕНАТА ПОРЪЧКА**

**3.1.** Предмет на настоящата обществена поръчка е **„Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“*.***

**3.2. Кратко описание на поръчката (описание на дейностите):**

Предметът на обществената поръчка включва извършването на текущ ремонт на сградата на Народно читалище „Развитие - 1869” - гр. Враца. Сградата на читалището се класифицира съгласно чл. 137, ал. 1, т. 3, буква „в“ от Закона за устройство на територията (ЗУТ) - първа група, трета категория.

Пълният обхват на дейностите, които трябва да се извършат са посочени в Техническата спецификация, неразделна част от настоящата документация, като същите следва да бъдат извършени въз основа и при спазване на изискванията посочени в нея. За извършването на предвидените дейности по силата на чл. 151, ал. 1, т. 1 от ЗУТ не се изисква издаване на разрешение за строеж, доколкото същите представляват текущ ремонт на читалището, което се удостоверява от издадено становище с рег. индекс № 9100-505/1/21.09.2017 г. на Главния архитект на община Враца.

**3.3.** **Мотиви за невъзможността поръчката да бъде разделена на обособени позиции:**

Разделяне на поръчката на обособени позиции не е целесъобразно, предвид факта, че предметът й касае извършването на текущ ремонт на сградата на Народно читалище „Развитие - 1869” – гр. Враца. СМР дейностите са систематично свързани, като организацията на работния процес и качественото изпълнение на поръчката обуславя необходимостта те да се извършат от един изпълнител. Разделянето на обществената поръчка на обособени позиции би било крайно нецелесъобразно и би могло да причини значително забавяне и затруднения за възложителя при изпълнение на предмета на договора.

**4. ОБЕКТ НА ОБЩЕСТВЕНАТА ПОРЪЧКА**

Обект на настоящата обществена поръчка е „строителство“ по смисъла на чл. 3, ал. 1, т. 1 от ЗОП.

**5. ФИНАНСИРАНЕ**

Изпълнението на обществената поръчка се финансира по Договор за безвъзмездна помощ № 86967/30.07.2018 г., сключен между Народно читалище „Развитие - 1869” – гр. Враца и Министерство на регионалното развитие и публичната администрация на Република Румъния (Управляващ орган на Програма Interreg V – A Румъния – България 2014-2020 г.)

 **6. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

Прогнозната стойност на настоящата обществена поръчка е в размер на **625 000,00 лева без ДДС**, която се явява и максимална (пределна) цена на договора и не следва да бъде надвишавана.

**Участник, чието ценово предложение надхвърля горепосочения финансов ресурс за изпълнение на поръчката, ще бъде отстранен от участие в настоящата процедура.**

 **7. НАЧИН НА ПЛАЩАНЕ**

Начинът на плащане на изпълнението на поръчката е посочен в проекта на договор за изпълнение на обществената поръчка, където е предвидена схема на плащанията.

 **8. МЯСТО И СРОК НА ИЗПЪЛНЕНИЕ НА ОБЩЕСТВЕНАТА ПОРЪЧКА**

* **Място на изпълнение на поръчката:** Народно читалище „Развитие - 1869”, гр. Враца
* **Срок за изпълнение на поръчката:** Срокът за изпълнение на поръчката е в зависимост от предложенията на участниците, като същият следва да е не по-дълъг от 180 (сто и оседемдесет) дни.
* Срокът за изпълнение на дейностите по текущия ремонт започва да тече от датата на осигуряване на достъп на избрания изпълнител до сградата на читалището, удостоверено с подписан Протокол за предаване на обекта и приключва с приемането от страна на Възложителя на изпълнените дейности, удостоверено с подписан между страните Констативен Акт за одобряване на извършените СМР на обекта.

**9. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ**

Не се предвижда възможност за представяне на варианти в офертите.

**ІІ.** **УСЛОВИЯ ЗА УЧАСТИЕ**

 Участник в процедурата за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

 За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за обществената поръчка.

 Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.

**При участие на обединения – задължително в акта за създаване на обединението членовете следва да уговорят солидарна отговорност за изпълнението на договора за обществена поръчка и трябва да бъде посочена следната информация:**

* права и задължения на участниците в обединението;
* разпределение на отговорността между членовете на обединението;
* дейности, които ще изпълнява всеки член на обединението;
* определяне на партньор, който ще представлява обединението (може да бъде направено и в отделен/обособен документ).

 Не се допускат промени в състава на обединението след подаването на офертата.

 При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен. Ако за доказване критериите за подбор клонът се позовава на ресурсите на търговеца, **клонът представя доказателства**, че при изпълнение на поръчката ще има на разположение този ресурс.

 Лице, което участва в обединение или е дало съгласие да бъде подизпълнител на друг участник, не може да представя самостоятелна оферта. В процедура по възлагане на обществена поръчка едно физическо или юридическо лице може да участва само в едно обединение.

**1.** **ТЕХНИЧЕСКИ СПЕЦИФИКАЦИИ**

При изпълнение на обществената поръчка следва стриктно да се спазват изискванията на Техническата спецификация, неразделна част от документацията за участие.

По отношение на посочените в документите от настоящия раздел конкретни стандарти, спецификации, технически одобрения или други технически референции, Възложителят ще приеме за отговарящи на изискванията и техните еквиваленти.

Когато се касае за стандарт, спецификация, техническа оценка или техническо одобрение, ако участникът докаже в своята оферта с подходящи средства, включително чрез доказателствата по чл. 52 от ЗОП, че предлаганите решения удовлетворяват по еквивалентен начин изискванията, определени от техническите спецификации, неговата оферта няма да бъде предложена за отстраняване.

Когато се касае за български стандарт, въвеждащ европейски стандарт, европейска техническа оценка, обща техническа спецификация, международен стандарт или стандартизационен документ, установен от европейски орган по стандартизация, ако участникът докаже в своята оферта с подходящи средства, включително чрез доказателствата по чл. 52 от ЗОП, че тези стандартизационни документи се отнасят до определените от възложителя изисквания за работни характеристики и функционални изисквания, неговата оферта няма да бъде предложена за отстраняване.

**2.**  **ОСНОВАНИЯ ЗА ОТСТРАНЯВАНЕ**

**Възложителят отстранява от участие в процедура за възлагане на обществена поръчка участник, когато:**

1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

8. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

9. е лишен от правото да упражнява определена професия или дейност съгласно законодателството на държавата, в която е извършено деянието;

10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

12. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

*Забележка:*

* 1. Основанията по т. 1, т. 2, т. 7 и т. 12 по-горе се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. Когато горните основания се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 1, т. 2, т. 7 и т. 12 се попълва в отделен еЕЕДОП за всяко лице или за някои от лицата. В последната хипотеза (при подаване на повече от един еЕЕДОП), обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.
	2. Основанията за отстраняване се прилагат и когато участник в процедурата е обединение от физически и/или юридически лица и за член на обединението е налице някое от тях (чл. 57, ал. 2 от ЗОП).

При подаване на оферта участникът декларира липсата на основанията за отстраняване чрез представяне на електронен Единен европейски документ за обществени поръчки (еЕЕДОП) *– информацията се посочва в съответните раздели на Част ІІІ „Основание за изключване”*, както следва:

* За обстоятелствата по т. 1 и 2 (чл. 54, ал. 1, т. 1 и т. 2 от ЗОП) в *част III, раздел „А*“, участникът следва да предостави информация относно присъди за следните престъпления:

а. участие в престъпна организация – по чл. 321 и 321а от НК;

б. корупция – по чл. 301 – 307 от НК;

в. измама – по чл. 209 – 213 от НК;

г. терористични престъпления или престъпления, които са свързани с терористични дейности – по чл. 108а от НК;

д. изпиране на пари или финансиране на тероризъм – по чл. 253, 253а или 253б от НК и по чл. 108а, ал. 2 от НК;

е. детски труд или други форми на трафик на хора – по чл. 192а или 159а – 159г от НК.

В *част III, раздел „Г“*, участникът следва да предостави информация относно присъди за престъпления по чл. 194 – 208, чл. 213а – 217, чл. 254а – 255а и чл. 256 – чл. 260 от НК.

В *част III, раздел „В“* участникът следва да предостави информация относно присъди за престъпления по чл. 172, чл. 255б и чл. 352 – 353е от НК.

Участниците посочват информация за престъпления, аналогични на посочените в т. 1 при наличие на присъда в друга държава членка или трета страна.

* За обстоятелствата по т. 3 (чл. 54, ал. 1, т. 3 от ЗОП) се попълва *част III, раздел „Б" от еЕЕДОП*;
* За обстоятелствата по т. 4 (чл. 54, ал. 1, т. 4 от ЗОП) се попълва *част III, раздел „В" от еЕЕДОП*;
* За обстоятелствата по т. 5 (чл. 54, ал. 1, т. 5 от ЗОП) се попълва *част III, раздел „В" от еЕЕДОП*;
* За обстоятелствата по т. 6 (чл. 54, ал. 1, т. 6 от ЗОП) в *част III, раздел „В" от еЕЕДОП*, участникът следва да предостави информация относно извършени нарушения по чл. 118, чл. 128, чл. 245 и чл. 301 - 305 от Кодекса на труда или аналогични задължения.

В *част III, раздел „Г“* *от еЕЕДОП*, участникът следва да предостави информация относно извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда, чл. 13, ал. 1 от Закона за трудовата миграция и трудовата мобилност или аналогични задължения.

* За обстоятелствата по т. 7 (чл. 54, ал. 1, т. 7 от ЗОП) се попълва *част III, раздел „В" от еЕЕДОП*;
* За обстоятелствата по т. 8 (чл. 55, ал. 1, т. 1 от ЗОП) се попълва *част III, раздел „В" от еЕЕДОП*;
* За обстоятелствата по т. 9 (чл. 55, ал. 1, т. 2 от ЗОП) се попълва *част III, раздел „В" от еЕЕДОП*;
* За обстоятелствата по т. 10 (чл. 55, ал. 1, т. 3 от ЗОП) се попълва *част III, раздел „В" от еЕЕДОП*;
* За обстоятелствата по т. 11 (чл. 55, ал. 1, т. 4 от ЗОП) се попълва *част III, раздел „В" от еЕЕДОП*;
* За обстоятелствата по т. 12 (чл. 55, ал. 1, т. 5 от ЗОП) се попълва *част III, раздел „В" от еЕЕДОП*.

***Основанията за отстраняване се прилагат съобразно чл. 57 от ЗОП.***

***Доказването липсата на основанията за отстраняване се извършва по реда на чл. 58 от ЗОП.***

***Уточнение:*** Участник, за когото са налице основания, посочени в т. 1 – 12, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай, че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

***Участниците са длъжни да уведомят писмено Възложителя в 3-дневен срок от настъпване на някое от обстоятелствата по т. 1 - 12 и чл. 101, ал. 11 от ЗОП.***

**Не се допуска до участие в** **процедурата** и се отстранява участник, за когото са приложими хипотезите на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е приложима разпоредбата на чл. 4 от същия закон.

За липсата на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, при подаване на оферта, участникът декларира липсата на обстоятелството чрез представяне на еЕЕДОП в съответствие с чл. 67 от ЗОП *(информацията относно горепосоченото обстоятелство се попълва в Част III, Раздел Г на еЕЕДОП)*.

**Не се допуска до участие в процедурата** и се отстранява участник, за когото са налице обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ), а именно:

а. Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

б. Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по б. „а“ е станало съдружник, притежава дялове или е управител или член на орган на управление или контрол след освобождаването му от длъжност.

Информация относно наличието или липсата на обстоятелствата по чл. 69 от ЗПКОНПИ се декларира *в Част III, Раздел Г на еЕЕДОП.*

Освен на посочените по-горе основания, възложителят отстранява от процедурата:

а) участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;

б) участник, който е представил оферта, която не отговаря на предварително обявените условия на поръчката;

в) участници, които са свързани лица по смисъла на § 2, т. 45 от Допълнителните разпоредби на ЗОП *(информацията относно горепосоченото обстоятелство се попълва в Част III, Раздел Г на еЕЕДОП)*.

 **3. КРИТЕРИИ ЗА ПОДБОР**

 **3.1. Годност (правоспособност) за упражняване на професионална дейност**

Възложителят не поставя изискване за годност.

 **3.2. Икономическо и финансово състояние**

**3.2.1.** Участниците трябва да имат сключена валидна застраховка „Професионална отговорност на участниците в строителството” по чл. 171 от ЗУТ, покриваща минималната застрахователна сума за обект първа група, трета категория, съгласно Наредбата за условията и реда за задължително застраховане в проектирането и строителството или еквивалентна застраховка – за чуждестранни участници с минимален праг на застрахователната сума, съответстващ на групата и категорията на обекта, предмет на поръчката.

 При подаване на оферта, съответствието с изискването се декларира в еЕЕДОП *(Част IV „Критерии за подбор”, раздел Б „Икономическо и финансово състояние“, т. 5)*.

 В случаите по чл. 67, ал. 5 и ал. 6 от ЗОП изискването се доказва с представянето на документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“ или съответен валиден еквивалентен документ за чуждестранните лица, в случай, че същите не са достъпни чрез пряк и безплатен достъп до съответната национална база данни. Когато по основателна причина участникът не е в състояние да представи горепосочените документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

 **3.2.2.** Участниците следва да са реализирали през последните три приключени финансови години, в зависимост от датата, на която са създадени или са започнали дейността си, минимален оборот в сферата, попадаща в обхвата на поръчката, в размер на 1 200 000 (един милион и двеста хиляди) лева.

 *За оборот в сферата, попадаща в обхвата на поръчката се приема сумата, равна на частта от нетните приходи от продажби, реализирана от строителни дейности.*

 При подаване на оферта, съответствието с изискването се декларира в еЕЕДОП *(Част IV „Критерии за подбор”, раздел Б „Икономическо и финансово състояние“, т. 2а)*.

 В случаите по чл. 67, ал. 5 и ал. 6 от ЗОП изискването се доказва с представянето на документ по чл. 62, ал. 1, т. 3 и т. 4 от ЗОП – годишните финансови отчети или техни съставни части, когато публикуването им се изисква и/или справка за оборота в сферата, попадаща в обхвата на поръчката. Когато по основателна причина участникът не е в състояние да представи горепосочените документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

 **3.3. Технически и професионални възможности**

**3.3.1.**През последните 5 (пет) години от датата на подаване на офертата, участникът трябва да е изпълнил строителство идентично или сходно с предмета на поръчката.

*\*За строителство сходно с предмета на поръчката се приема строителни дейности, свързани с изграждане (ново строителство) и/или реконструкция и/или ремонт и/или осъществяване на мерки за енергийна ефективност на сграда от минимум първа група, трета категория.*

При подаване на оферта, съответствието с изискването по т. 3.3.1. се декларира в еЕЕДОП *(Част IV „Критерии за подбор”, Раздел В „Технически и професионални способности“, т.1а)*.

Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

В случаите по чл. 67, ал. 5 и ал. 6 от ЗОП изискването се доказва със списък на строителството, което е идентично или сходно с предмета на обществената поръчка, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

**3.3.2.** Участниците в процедурата следва да разполагат с ръководен състав с определена професионална компетентност за изпълнението на предмета на поръчката, включващ най-малко:

**3.3.2.1. Ръководител екип на обекта:**

- да притежава висше образование с квалификация „строителен инженер“ или „архитект“ или средно образование с професионална квалификация в областите „Архитектура и строителство“ или „Техника“ или еквивалентна квалификация;

- да притежава минимум 5 (пет) години опит в реализацията на инвестиционни проекти в строителството на подобна позиция – ръководител екип и/или технически ръководител.

**3.3.2.2.** **Координатор по здравословни и безопасни условия на труд** съгласно изискванията на Закона за здравословни и безопасни условия на труд /ЗЗБУТ/ и Наредба № 2/22.03.2004 г. за минималните изисквания за ЗБУТ, който да притежава необходимия валиден сертификат или друг еквивалентен документ за упражняване на позицията „координатор по ЗБУТ“ или еквивалентна.

**3.3.2.3. Специалист по контрол на качеството**, който да притежава удостоверение за преминато обучение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ.

При подаване на оферта, съответствието с изискването по т. 3.3.2. се декларира в еЕЕДОП *(Част IV „Критерии за подбор”, Раздел В „Технически и професионални способности“, т. 6)*.

Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

В случаите по чл. 67, ал. 5 и ал. 6 от ЗОП изискването се доказва с представяне списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионалната компетентност на лицата.

***ЗАБЕЛЕЖКА:*** *Едно лице не може да съвместява две и повече длъжности.*

**3.3.3.** Участниците в процедурата трябва да прилагат система за управление на качеството, сертифицирана съгласно стандарт EN ISO 9001:2015 или еквивалент, с обхват строителство.

В случай на обединение, изискването се отнася за члена/членовете, който/които ще извършва/т дейностите по строителство.

 При подаване на оферта, съответствието с изискването по т. 3.3.3. се декларира в еЕЕДОП *(Част IV „Критерии за подбор”, Раздел Г „Стандарти за осигуряване на качеството и стандарти за екологично управление“)*.

Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

В случаите по чл. 67, ал. 5 и ал. 6 от ЗОП изискването се доказва с представяне на **Заверено** **копие или оригинал на сертификат за** ISO 9001:2015 или еквивалент, с обхват строителство.

**3.3.4.** Участниците в процедурата трябва да прилагат система за опазване на околната среда, сертифицирана съгласно стандарт EN ISO 14001:2015 или еквивалент, с обхват строителство.

В случай на обединение изискването се отнася за участника/участниците, които ще извършват дейностите по строителство.

 При подаване на оферта, съответствието с изискването по т. 3.3.4. се декларира в еЕЕДОП *(Част IV „Критерии за подбор”, Раздел Г „Стандарти за осигуряване на качеството и стандарти за екологично управление“)*.

Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

В случаите по чл. 67, ал. 5 и ал. 6 от ЗОП изискването се доказва с представяне на **Заверено** **копие или оригинал на сертификат за** EN ISO 14001:2015 или еквивалент, с обхват строителство.

***ЗАБЕЛЕЖКА по т. 3.3.3. и т. 3.3.4.:*** *Съгласно чл. 64, ал. 7 от ЗОП ще бъдат приемани и други доказателства за еквивалентни мерки за осигуряване на качеството или за опазване на околната среда, когато кандидат или участник не е имал достъп до такива сертификати или е нямал възможност да ги получи в съответните срокове по не зависещи от него причини. В тези случаи, кандидатът или участникът трябва да е в състояние да докаже, че предлаганите мерки са еквивалентни на изискваните.*

*Сертификатите по т. 3.3.3. и 3.3.4. трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.*

*За отговарящи на изискванията се приемат и еквивалентни сертификати, издадени от органи, установени в други държави членки.*

**3.4.** При подаване на оферта участникът декларира съответствие с критериите за подбор чрез представяне на електронен Единен европейски документ за обществени поръчки (еЕЕДОП). еЕЕДОП се попълва в съответствие с чл. 67 от ЗОП и указанията в настоящата документация за участие, като се попълват единствено приложимите към настоящата процедура текстове.

**3.4.1.** Участник (икономически оператор), който участва самостоятелно, но ще ползва един или повече подизпълнители, представя попълнен отделен еЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан от лицата по чл. 40, ал. 1 от ППЗОП. В еЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“. В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват.

На основание чл. 66, ал. 1 от ЗОП, в случай, че участниците ползват подизпълнители, следва да се представят доказателство за поетите от подизпълнителите задължения.

*В случай, че при изпълнението на обществената поръчка участникът ще използва подизпълнител, след сключване на договора с него и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.*

**3.4.2.** Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен еЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от еЕЕДОП. Ако полето е попълнено с „Да“ се представя еЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

В случай, че участникът ще ползва капацитета на трети лица, той трябва да може да докаже, че ще разполага с техните ресурси, като представи в офертата документи за поетите от третите лица задължения.

**3.4.3.** При участие на обединения, които не са юридически лица, съответствието с критериите за подбор се доказва от обединението – участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**4. РАЗЯСНЕНИЯ**

Разяснения по условията на процедурата се искат от възложителя и предоставят при условията на чл. 180 от ЗОП.

 **ІІІ. УКАЗАНИЯ ЗА ПОДГОТОВКА НА ОФЕРТАТА**

1. **ОБЩИ УКАЗАНИЯ**
2. При изготвяне на офертата всеки участник трябва да се придържа точно към обявените от възложителя условия. Отговорността за правилното разбиране на условията от обявлението и указанията за участие се носи единствено от участниците.
3. Офертата се изготвя на български език.
4. До изтичането на срока за подаване на офертите всеки участник може да промени, да допълни или да оттегли офертата си.
5. Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.
6. Всеки участник в процедурата за възлагане на обществената поръчка има право да представи само една оферта.
7. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
8. В процедурата за възлагане на обществената поръчка едно физическо или юридическо лице може да участва само в едно обединение.
9. Свързани лица не могат да бъдат самостоятелни участници в една и съща процедура. „Свързани лица“ са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол“ е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**1.9.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се публикува от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

1. При подготовката на офертите участниците са длъжни да спазват изискванията на възложителя. Представените образци в документацията за участие и условията, описани в тях, са задължителни за участниците. Офертите на участниците трябва да бъдат напълно съобразени с тези образци, не се допуска промяна на съдържанието им.

*ЗАБЕЛЕЖКА: При условие, че образец на декларация, утвърден от Възложителя не съответства на императивна правна норма от ЗОП, участникът може да съобрази това обстоятелство и представи декларация с изискуемото от закона съдържание.*

**1.11.** Офертата не може да се предлага във варианти.

**1.12.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия.

1. **СЪДЪРЖАНИЕ НА ОФЕРТАТА**

Офертата се представя на български език в запечатана, непрозрачна ОПАКОВКА от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес: гр. Враца, бул. „Христо Ботев“ № 28.

Върху опаковката участникът посочва:

1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност факс и електронен адрес;
3. наименованието на поръчката, за която се подават документите;

|  |
| --- |
| Наименование на Участника: …………….Участници в обединението: ………………*(когато е приложимо)*Адрес за кореспонденция: …………………Телефон, Факс, ел.адрес: ………………….**ОФЕРТА**Наименование на обществената поръчка: „………………………….“ До Народно читалище „Развитие – 1869 г.“ гр. Враца, бул. „Христо Ботев“ № 28 |

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП.

**3. СЪДЪРЖАНИЕ НА ОПАКОВКАТА**

**3.1.** **Опис на представените документи**, подписан от участника (образец № 1);

**3.2.** **Заявление за участие,** включващо най-малко:

**А)** **Електронен Единеневропейски документ за обществени поръчки (еЕЕДОП)** (образец № 2) за участника в съответствие с изискванията на закона и условията на възложителя, а когато е приложимо - еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

Съгласно чл. 67, ал. 4 от ЗОП, Единният европейски документ за обществени поръчки се предоставя в електронен вид по образец, утвърден с акт на Европейската комисия (Образец № 2). В тази връзка за настоящата процедура възложителят е създал образец на еЕЕДОП в системата за еЕЕДОП, разработена от Европейската комисия (https://ec.europa.eu/tools/espd) чрез маркиране на полетата, които съответстват на поставените от него изисквания, свързани с личното състояние на участниците и критериите за подбор. Генерираният файл (eEEDOP) е на разположение на заинтересованите лица по електронен път на Профила на купувача на Възложителя в xml и pdf формат.

Участниците зареждат в системата сваления от профила на купувача XML файл, попълват необходимите данни и го изтеглят. ЕЕДОП трябва да бъде подписан с електронен подпис от лицата по чл. 40 от ППЗОП.

Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.

Попълненият от участниците еЕЕДОП се предоставя по някои от следните начини:

а) ЕЕДОП в електронен вид се прилага цифрово подписан на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание;

б) участникът осигурява достъп по електронен път до изготвения и подписан електронно ЕЕДОП. В този случай документът следва да е снабден с т. нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

В случаите когато ЕЕДОП е попълнен през системата за еЕЕДОП, при предоставянето му с електронен подпис следва да бъде подписана версията в PDF формат.

Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки: http://www.aop.bg/fckedit2/user/File/bg/practika/MU4\_2018.pdf.

**Б) Документи за доказване на предприетите мерки за надежност (когато е приложимо)** – Когато за участник е налице някое от основанията по чл. 54, ал. 1 от ЗОП или посочените от възложителя основания по чл. 55, ал. 1 от ЗОП, то същият има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

а) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г) е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Като доказателства за надеждността на участника (когато е приложимо) се представят следните документи:

а) по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по чл. 56. ал. 1, т. 3 от ЗОП – документ от съответния компетентен орган за потвърждение на описаните обстоятелства.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.

**В) Документ**, **от който да е видно правното основание за създаване на обединението (когато е приложимо)** – заверено от участника копие.

От документът следва да е видно правното основание за създаване на обединението, като същият следва да съдържа следната информация във връзка с настоящата обществена поръчка:

1) правата и задълженията на участниците в обединението;

2) разпределението на отговорността между членовете на обединението;

3) дейностите, които ще изпълнява всеки член на обединението.

4) определяне на партньор, който ще представлява обединението (може да бъде направено и в отделен/обособен документ).

В документа следва да е уговорена солидарна отговорност на всички членове в обединението за изпълнението на договора за обществената поръчка.

**3.3.** **Оферта**, включваща:

**А) Техническо предложение за изпълнение на обществената поръчка –** съдържа:

1) Документ за упълномощаване, когато лицето, което подава офертата, не е законният представител на участника – оригинал или нотариално заверено копие;

2) Предложение за изпълнение на поръчката в съответствие с техническите спецификации и изискванията на възложителя (Образец № 3) – Включва описание на предложението за изпълнение на строително-монтажните работи, в т.ч. организацията за изпълнение на строителството, разпределението на задълженията и отговорностите на отделните ключови експерти, мобилизацията на предвидените техника и механизация и методите за осъществяване на комуникацията и координацията с Възложителя. Като приложение участникът следва да представи линеен график за изпълнение на поръчката и диаграма на работната ръка, които следва да са в съответствие с офертата на участника и изискванията на възложителя.

3) Декларация за съгласие с клаузите на приложения проект на договор (декларира се по Образец № 3);

4) Декларация за срока на валидност на офертата (декларира се по Образец № 3);

5) Декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд (декларира се по Образец № 3) – Информация, че са спазени тези изисквания, се предоставя от Изпълнителна агенция ,,Главна инспекция по труда”, Национална агенция по приходите към Министерство на финансите, Национален осигурителен институт, Министерство на труда и социалната политика.

Предложението за изпълнение на поръчката се изготвя в свободен текст, като същото следва да е в съответствие с техническата спецификация и изискванията на възложителя. **Същото се представя на хартиен и електронен носител (във** **файлов формат, позволяващ прегледа и текстообработването му – например .docx / .doc / .pdf)**. Участници, чиито технически предложения за изпълнение на поръчката не отговарят на изискванията на възложителя, се отстраняват от участие в процедурата, като съответно не подлежат на оценка съгласно методиката за оценка.

**Б) Ценово предложение** (Образец № 4) – Поставя се в отделен запечатан непрозрачен плик с надпис **„Предлагани ценови параметри“** и съдържа предложението на участника относно цената за изпълнение на договора, както и попълнен образец № 4.1 „Количествено-стойностна сметка на видовете дейности с предлагани единични цени“ (посочените в него единични цени формират предлаганата от участниците цена за изпълнение на обществената поръчка). Участниците не могат да добавят други видове работи и/или да заменят посочените в приложението от възложителя работи и/или да посочват количества в приложението. **Ценовото предложение и Количествено-стойностната сметка са представят на хартиен и електронен носител (във файлов формат, позволяващ прегледа и текстообработването им – за ценовото предложение .docx / .doc / .pdf, а за количествено-стойностната сметка .xls / .xlsx). Всички единични цени и стойности да бъдат закръглени до втория десетичен знак след запетаята.**

Извън плика с надпис „Предлагани ценови параметри“ не трябва да е посочена никаква информация относно цената за изпълнение на поръчката. Участници, които по какъвто и да е начин са включили някъде в офертата си извън плика „Предлагани ценови параметри“ за настоящата поръчка елементи, свързани с предлаганата цена (или части от нея), ще бъдат отстранени от участие в процедурата.

***ВАЖНО!!!*** Ценовите предложения на участниците не трябва да надхвърлят максималната прогнозна стойност за извършване на дейностите предмет на обществената поръчка. Определената максимална прогнозна стойност за извършване на отделните дейности се явява максимална по процедурата. Участници предложили цена по-висока от определената максимална такава, ще бъдат отстранени от участие в процедурата.

В цената се включват всички разходи, свързани с качественото изпълнение на поръчката в описания вид и обхват в техническата спецификация.

От участие в процедурата се отстранява всеки участник, в чиято ценова оферта са налице аритметични грешки и разлика в крайната цена за изпълнение на поръчката и сборът между единичните цени в остойностената от него количествено-стойностна сметка, както и разлика и несъответствия между количества, мерни единици и други, които водят до разминаване от предоставените от Възложителя документи.

**4. ИЗИСКВАНИЯ КЪМ ДОКУМЕНТИТЕ**

Документите и данните в офертата се подписват само от лица с представителни функции или от упълномощени за това лица. Във втория случай се изисква да се представи оригинално пълномощно за изпълнението на такива функции.

Всички документи, свързани с предложението, следва да бъдат на български език. Ако в предложението са включени документи на чужд език, то следва да са придружени от превод на български език. По предложението не се допускат никакви вписвания между редовете, изтривания или корекции.

1. **ПОДАВАНЕ НА ОФЕРТИ. МЯСТО И СРОК ЗА ПОДАВАНЕ НА ОФЕРТИ:**

Офертите се представят в сградата на Народно читалище „Развитие – 1869 г.“ - гр. Враца, бул. „Христо Ботев“ № 28. Срокът за подаване на офертите е съгласно Обявлението за обществена поръчка.

Всеки участник следва да осигури своевременното получаване на офертата от възложителя.

1. **СРОК НА ВАЛИДНОСТ НА ОФЕРТИТЕ**

 Срокът на валидност на офертите е **6** (шест) месеца, считано от датата на подаване на съответната оферта, и представлява времето, през което участниците са обвързани с условията на представените от тях оферти. В случаите, когато срокът за валидност на подадените оферти изтече преди сключване на договор с избрания изпълнител, възложителят кани участниците да удължат срока на валидност на офертите до сключване на договора за обществената поръчка.

 Участникът ще бъде отстранен от участие в процедурата за възлагане на настоящата обществена поръчка, ако представи оферта с по-кратък срок на валидност и/или откаже да го удължи или ако представи оферта с нормален срок, но при последващо поискване от възложителя откаже да я удължи.

 **IV. КРИТЕРИЙ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ.**

**Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.**

Настоящата обществена поръчка ще бъде възложена по критерий: ***„оптимално съотношение качество/цена“***. Допуснатите до оценка оферти на участниците ще бъдат оценявани въз основа на методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка.

 **1. Показатели за оценяване:**

А) ТЕХНИЧЕСКИ ПОКАЗАТЕЛ (ТП) – Оценява предложените организация и начин на изпълнение на строителството и е с относителна тежест 60 %;

 Б) ФИНАНСОВ ПОКАЗАТЕЛ (ФП) – Оценява предложената от участника цена за изпълнение на поръчката и е с относителна тежест 40 %.

Комплексната оценка (КО) на офертата на участник се изчислява по следната формула: КО = ТП + ФП

Максималната възможна стойност на КО е 100 точки!

**А) ТЕХНИЧЕСКИ ПОКАЗАТЕЛ (ТП)** – Оценява се посочената организация на работа, както и начинът, по който ще бъдат изпълнени строителните работи. Офертите, които отговарят на изискванията на възложителя, се оценяват по четиристепенна скала за оценка, като в зависимост от качеството на даденото предложение, на съответния участник му се присъждат съответно 5, 20, 40 или 60 точки. В таблицата по-долу са дадени пояснения за условията, при които дадена оферта получава оценка съответно 5, 20, 40 или 60 точки.

Включването на предложената от участника организация на работа като показател за оценка цели да се оцени ефективността при изпълнението на строителните работи и управлението на човешките ресурси, ангажирани в процеса. В този смисъл, от една страна е важно участниците да демонстрират, че при изпълнение на строителството ще осъществяват адекватен вътрешен контрол, който ще осигури качествено и срочно завършване на работата. От друга страна пък посочената последователност и взаимообвързаност между отделните строителни дейности би позволила на възложителя да добие представа за начина на изпълнение на поръчката и да оцени каква е вероятността за възникване на негативни последици спрямо социалната среда и нейните компоненти.

|  |  |
| --- | --- |
| **Критерии** | **Oценка****(Точки)** |
| - ***Предложената от участника организация за изпълнението на поръчката удовлетворява минималните изисквания на възложителя****, а именно:** *участникът е предложил организация за изпълнение на строителството, посочил е разпределението на задълженията и отговорностите на отделните ключови експерти, мобилизацията на предвидените техника и механизация и е представил методите за осъществяване на комуникацията и координацията с възложителя;*
* *участникът е представил линеен график за изпълнение на поръчката, заедно с диаграма на работната ръка, като за всяка дейност са дефинирани необходимите ресурси за нейното изпълнение.*
 | **5** |
| - ***Предложената от участника организация за изпълнението на поръчката удовлетворява минималните изисквания на възложителя****, а именно:** *участникът е предложил организация за изпълнение на строителството, посочил е разпределението на задълженията и отговорностите на отделните ключови експерти, мобилизацията на предвидените техника и механизация и е представил методите за осъществяване на комуникацията и координацията с възложителя;*
* *участникът е представил линеен график за изпълнение на поръчката, заедно с диаграма на работната ръка, като за всяка дейност са дефинирани необходимите ресурси за нейното изпълнение.*

- ***Техническото предложение надгражда минималните изисквания на възложителя, като в него е налице едно от посочените по-долу обстоятелства:****1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;**2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;**3. Предложени са конкретни методи и механизми, чрез които да се елиминира или минимизира* *негативното проявление спрямо социалната и околна среда и нейните компоненти.* | **20** |
| - ***Предложената от участника организация за изпълнението на поръчката удовлетворява минималните изисквания на възложителя****, а именно:** *участникът е предложил организация за изпълнение на строителството, посочил е разпределението на задълженията и отговорностите на отделните ключови експерти, мобилизацията на предвидените техника и механизация и е представил методите за осъществяване на комуникацията и координацията с възложителя;*
* *участникът е представил линеен график за изпълнение на поръчката, заедно с диаграма на работната ръка, като за всяка дейност са дефинирани необходимите ресурси за нейното изпълнение.*

- ***Техническото предложение надгражда минималните изисквания на възложителя, като в него са налице две от посочените по-долу обстоятелства:****1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;**2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;**3. Предложени са конкретни методи и механизми, чрез които да се елиминира или минимизира негативното проявление спрямо социалната и околна среда и нейните компоненти.* | **40** |
| - ***Предложената от участника организация за изпълнението на поръчката удовлетворява минималните изисквания на възложителя****, а именно:** *участникът е предложил организация за изпълнение на строителството, посочил е разпределението на задълженията и отговорностите на отделните ключови експерти, мобилизацията на предвидените техника и механизация и е представил методите за осъществяване на комуникацията и координацията с възложителя;*
* *участникът е представил линеен график за изпълнение на поръчката, заедно с диаграма на работната ръка, като за всяка дейност са дефинирани необходимите ресурси за нейното изпълнение.*

- ***Техническото предложение надгражда минималните изисквания на възложителя, като в него е налице всяко едно от посочените по-долу обстоятелства:****1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа гарантират качественото и срочно изпълнение на поръчката;**2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;**3. Предложени са конкретни методи и механизми, чрез които да се елиминира или минимизира негативното проявление спрямо социалната и околна среда и нейните компоненти.* | **60** |

Възложителят ще приеме, че съответното предложение обосновава „навременното и качествено постигане на целените резултати“, съответно гарантира „качественото и срочно изпълнение на поръчката“, когато предложената последователност на отделните строителни дейности и посочената взаимообвързаност между конкретните работи, съответно организация и начин на работа, отчитат изискванията на възложителя, както и спецификата на обекта и отговарят на конкретните изисквания от техническите спецификации и нормативните разпоредби, приложими към изпълнението на предмета на поръчката.

За целите на настоящата методика „обосновава“ означава обяснение за приложимостта и полезността на предложените дейности/мерки при изпълнението на поръчката.

Под „конкретно“ следва да се разбира описание, което не се ограничава единствено до схематично изброяване на силните и положителни страни на предложената организация и начин на работа, а са добавени пояснения, касаещи връзката между предвидените отделни строителни дейности и мерки при изпълнение на поръчката и целеният краен резултат.

„Конкретни методи и механизми“ – методи и механизми, които са свързани с реалното им приложение при изпълнение на строителството, предмет на поръчката, а не общо приложими в строителния процес.

 **Б) ФИНАНСОВ ПОКАЗАТЕЛ (ФП)** – Оценява се предложена от участника обща крайна цена за изпълнение на поръчката. Максимално възможната оценка е 40 точки, като оценката по показателя се изчислява по формулата: **ФП = (Цmin / Цi) х 40**, където:

 **Цmin** е най-ниската предложена от Участник обща цена за изпълнение на поръчката.

**Цi** е предложената от Участник(i) обща цена за изпълнение на поръчката.

***Ценовите предложения на участниците не трябва да надхвърлят максималната прогнозна стойност за изпълнение на обществената поръчка.***

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.

 **V. РАЗГЛЕЖДАНЕ НА ОФЕРТИТЕ**

1. Разглеждането и оценката на офертите се осъществява от комисия, назначена от възложителя. Комисията се състои от нечетен брой членове. Решенията на комисията се вземат с мнозинство от членовете ѝ. Когато член на комисията е против взетото решение, той подписва протокола с особено мнение. Особеното мнение се аргументира писмено, като мотивите са неразделна част от протокола на комисията.
2. Действията на комисията се протоколират, като резултатите от работата ѝ се отразяват в протокола по чл. 181, ал. 4 от ЗОП. Комисията започва работа след получаване на представените оферти и протокола за предаване на офертите на председателя на комисията.
3. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.
4. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява и за наличието на отделен запечатан плик с надпис „Предлагани ценови параметри“. Най-малко трима от членовете на комисията подписват техническото предложение и плика с надпис „Предлагани ценови параметри“.
5. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“, с което приключва публичната част от заседанието на комисията.
6. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола, който изпраща на всички участници в деня на публикуването му в профила на купувача.
7. В срок до 5 работни дни от получаването на протокола по т. 6 участниците, по отношение на които е констатирано несъответствие или липса на информация, могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.
8. Възможността по т. 7 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
9. След изтичането на срока по т. 7 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
10. При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
11. Комисията не разглежда техническите предложения на участниците, за които е установено, че не отговарят на изискванията към личното състояние и критериите за подбор. Комисията разглежда допуснатите оферти и проверява тяхното съответствие с предварително обявените условия.
12. Ценовото предложение (Пликът с надпис „Предлагани ценови параметри“) на участник, чиято оферта не отговаря на изискванията на възложителя, не се отваря.
13. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване.
14. Комисията в съответствие с чл. 181, ал. 4 от ЗОП, съставя протокол за извършване на подбора на участниците, разглеждането, оценката и класирането на офертите. Към протокола се прилагат всички документи, изготвени в хода на работа на комисията.
15. Протоколът на комисията се подписва от всички членове и се предава на възложителя заедно с цялата документация по процедурата.
16. Процедурата завършва с решение за определяне на изпълнители по договорите за обществените поръчки по отделните позиции или прекратяване на процедурата.

**VI. ДОГОВОР ЗА ОБЩЕСТВЕНАТА ПОРЪЧКА. ДОГОВОР ЗА ПОДИЗПЪЛНЕНИЕ**

1. След влизането в сила на решението за избор на изпълнител страните уговарят датата и начина за сключване на договора. Възложителят сключва договор за възлагане на обществената поръчка с определения изпълнител, при условие, че при подписване на договора определеният изпълнител:
	1. Изпълни задължението по чл. 67, ал. 6 от ЗОП;
	2. Представи определената гаранция за изпълнение на договора;
	3. Извърши съответна регистрация, представи документ или изпълни друго изискване, което е необходимо за изпълнение на поръчката, съгласно изискванията на нормативен или административен акт и постановено от възложителя в условията на обществената поръчка.
2. Възложителят не сключва договор, когато участникът, класиран на първо място:
	1. Откаже да сключи договор;
	2. Не изпълни условията по чл. 112, ал. 1 от ЗОП, или
	3. Не докаже, че не са налице основания за отстраняване от процедурата.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в хипотезата на чл. 112, ал. 7 от ЗОП.

Изпълнителят на обществената поръчка сключва договор за подизпълнение с подизпълнителите, посочени в офертата.

В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Договорът се сключва, съгласно приложения към настоящата документация проект на договор.

**VII. ГАРАНЦИЯ ЗА ИЗПЪЛНЕНИЕ**

За сключване на договор за обществената поръчка, избраният изпълнител предоставя гаранция за изпълнение в размер на 1 % (един процент) от общата цена на договора без ДДС.

Гаранцията за изпълнение се предоставя в една от следните форми:

а) парична сума;

 б) банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 60 дни, след крайния срок на договора;

 в) застраховка, която обезпечава изпълнението чрез покритие на отговорността на изпълнителя. Застраховката не може да бъде използвана за обезпечение на отговорността на изпълнителя по друг договор. Текстът на застраховката се съгласува с Възложителя. Застраховката следва да е със срок на валидност минимум 60 календарни дни, след крайния срок на договора;

Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

***ВАЖНО!!!***

***За всички неуредени въпроси в настоящата документация за участие ще се прилагат разпоредбите на ЗОП, ППЗОП и другите действащи нормативни актове, свързани с предмета на обществената поръчка.***

***При наличие на условия и/или указания, в настоящата документация, които противоречат на действащите разпоредби на ЗОП и ППЗОП, се прилагат разпоредбите на Закона и Правилника за прилагането му.***

***При наличие на разлики и/или допълнения между обявлението или документацията за валидно се счита посоченото в обявлението за обществената поръчка.***

 **VIII. ОБРАЗЦИ НА ДОКУМЕНТИ**

***Образец № 1***

**Опис на представените документи**, съдържащи се в офертата на ............................................................................................................,

участник при възлагане на обществена поръчка с предмет: **„Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“**

|  |  |  |  |
| --- | --- | --- | --- |
| **№** | **Описание на документа** | **Оригинал /****Копие /****Електронен****документ** | **Брой страници** |
| 1. | **Опис на представените документи** - **образец № 1**; | оригинал |  |
| 2. | **Заявление за участие**, съдържащо:**2.1. Електронен Единен европейски документ за обществени поръчки (еЕЕДОП) за участника** - **образец № 2**; |  |  |
|  | **2.2. Документи за доказване на предприетите мерки за надежност**, когато е приложимо; |  |  |
|  | **2.3. Документ**, от който да е видно правното основание за създаване на обединението, при участие на обединение, което не е юридическо лице, както и информацията по чл. 37, ал. 4 от ППЗОП, когато е приложимо; |  |  |
| 3. | **Техническо предложение** за изпълнение на поръчката *(образец № 3)*, с приложени:документ за упълномощаване, когато лицето, което подава офертата, не е законният представител на участника и предложение за изпълнение на поръчката в съответствие с техническите спецификации и изискванията на възложителя |  |  |
| 4. | **Ценово предложение - образец № 4;** |  |  |
| 5. | **Други документи (по преценка на участика)** |  |  |

…...................../ ............................................................................................../ ..............................

 дата Име и фамилия Подпис на лицето (и печат)

***Образец № 3***

**ТЕХНИЧЕСКО ПРЕДЛОЖЕНИЕ**

за участие в процедура за възлагане на обществена поръчка с предмет:

***„Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“***

От ……………………………………………………………………………………….

(*наименование на участника*)

с ЕИК /БУЛСТАТ/ друга индивидуализация на участника или подизпълнителя (*когато е приложимо*): …………………………………………………………………………………..

представлявано от ………………………………………………………………………

(*трите имена*)

в качеството му на ………………………………………………………………………

(*длъжност*)

**УВАЖАЕМИ ДАМИ И ГОСПОДА,**

След като се запознахме и проучихме документацията за участие с настоящото Техническо предложение правим следните обвързващи предложения за изпълнение на обществената поръчка с горецитирания предмет:

1. След запознаване с всички документи и образци от документацията за участие в настоящата процедура, удостоверявам и потвърждавам, че представляваният от мен участник отговаря на изискванията и условията, посочени в документацията за участие в процедура за възлагане на обществена поръчка с предмет: „…………………………………………“ (*изписва се предмета на поръчката*).
2. Ще изпълним предмета на обществената поръчка в срок от **……… (*словом………*) календарни дни.**
3. Гаранционните срокове за обекта са съгласно Глава четвърта от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и няма да бъдат по-кратки от посочените там.
4. Декларираме, че ще изпълним поръчката в съответствие с предварително обявените от възложителя условия и в съответствие с представеното в приложение, предложение за изпълнение на поръчката, в съответствие с техническите спецификации и изискванията на възложителя.

**V.** Декларираме, че сме запознати с проекта на договор за възлагане на обществената поръчка и сме съгласни с клаузите, поставени в него условия, приемам ги без възражения и в случай, че представляваният от мен участник бъде избран за Изпълнител, от името на последния приемам да сключа договор за възлагане на обществената поръчка изцяло в съответствие с проекта, приложен към документацията за участие.

**VІ.** Декларираме, че сме съгласни с валидността на нашата оферта да бъде ………….. (*посочва се и с думи*) месеца, считано от датата на подаване на офертата.

**VІІ.** Декларираме, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

За изпълнение на предмета на обществената поръчка, прилагаме:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя.

|  |  |
| --- | --- |
| Дата  | ............................/ ............................/ ............................ |
| Име и фамилия | .......................................................................................... |
| Подпис на лицето (и печат)(*законен представител на участника или от надлежно упълномощено лице*) | ........................................................................................... |

***Образец № 4***

**ЦЕНОВО ПРЕДЛОЖЕНИЕ**

за обществена поръчка с предмет:

***„Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“***

 От ……………………………………………………………………………………….

(*наименование на участника*)

с ЕИК/БУЛСТАТ/друга индивидуализация на участника или подизпълнителя (*когато е приложимо*): …………………………………………………………………………………..

представлявано от ………………………………………………………………………

(*трите имена*)

в качеството му на ………………………………………………………………………

(*длъжност*)

**УВАЖАЕМИ ДАМИ И ГОСПОДА,**

С настоящото Ви представяме нашата ценова оферта за участие в обявената от Вас процедура за възлагане на обществената поръчка с горецитирания предмет, както следва:

**І.** Предлаганата от нас обща Цена за изпълнение на поръчката, е в размер на **……………… (словом) лева без ДДС** или **……………… (словом) лева с ДДС.**

**ІІ.** Потвърждаваме, че цената за изпълнение на договора е формирана на база всички присъщи разходи, необходими за изпълнението на обществената поръчка, включва цената на финансовия риск, всички разноски за заплащане на труда на лицата, включени в Екипа ни заизпълнение на поръчката, както и всякакви други разходи необходими за изпълнение на Договора.

**ІII.** Декларираме, че сме съгласни заплащането да става при условията и по реда на проекта на договор, приложен към документацията за участие.

При несъответствие на посочените в приложението числа в изписването им с думи и с цифри, обвързващо за нас е предложението, посочено с думи.

 Неразделна част от настоящото Ценово предложение е попълнена **Количествено-стойностна сметка на видовете дейности с предлагани единични цени** – Образец № 4.1.

|  |  |
| --- | --- |
| Дата  | ............................/ ............................/ ............................ |
| Име и фамилия | .......................................................................................... |
| Подпис на лицето (и печат)(*законен представител на участника или от надлежно упълномощено лице*) | ........................................................................................... |
|  |  |

*ЗАБЕЛЕЖКА! От участие в процедурата се отстранява всеки участник, в чиято ценова оферта са налице аритметични грешки и разлика в крайната цена за изпълнение на поръчката и сборът между единичните цени в остойностената от него количествено-стойностна сметка, както и разлика и несъответствия между количества, мерни единици и други, които водят до разминаване с предоставените от Възложителя.*

**Образец № 4.1**

**КСС НА ВИДОВЕТЕ ДЕЙНОСТИ С ПРЕДЛАГАНИ ЕДИНИЧНИ ЦЕНИ (приложени в отделен файл)**

***Образец № 5***

**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА СТРОИТЕЛСТВО**

**№ .......................................................................**

Днес ...........................2018 г., в град Враца, между:

**НАРОДНО ЧИТАЛИЩЕ „РАЗВИТИЕ-1869“ ВРАЦА**, с БУЛСТАТ 000183637, с административен адрес: гр. Враца, бул. „Христо Ботев“ № 28, представлявано от Иванка Георгиева Караиванова – председател на читалището и Ваньо Димитров Димитров – главен счетоводител, наричана по-долу за краткост **„ВЪЗЛОЖИТЕЛ”**, от една страна

 и

**„........................................”**, със седалище и адрес на управление: гр. ..................., ул. „.................................” № ......., с ЕИК ................., тел: .............; факс: ................., представлявано от ............................................., наричан по-нататък за краткост „**ИЗПЪЛНИТЕЛ”,** от друга страна,

на основание чл. 112, ал. 1 от Закона за обществените поръчки (ЗОП), във връзка с проведената процедура за възлагане на обществена поръчка с предмет: „Изпълнение на строително ремонтни работи за обект: „Модернизация и текущ ремонт на сграда на Народно читалище „Развитие - 1869” - Враца“ и влязло в законна сила Решение № ………………. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор, с който страните по него се споразумяха за следното:

**І. ПРЕДМЕТ НА ДОГОВОРА**

**Чл. 1. (1).** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни строително-монтажни работи и дейности за обект „Модернизация и текущ ремонт на сграда на Народно читалище „Развитие - 1869” - Враца“, съгласно Техническата спецификация и офертата на ИЗПЪЛНИТЕЛЯ.

**(2)** ИЗПЪЛНИТЕЛЯТ следва да извърши работите и дейностите по ал. 1 в съответствие с Техническата спецификация, Техническото и Ценовото предложение, които са неразделна част от настоящия договор.

**(3)** С подписването на договора ИЗПЪЛНИТЕЛЯТ декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от договора задължения.

**П. СРОКОВЕ ПО ДОГОВОРА. ПРИЕМАНЕ НА ИЗПЪЛНЕНИЕТО.**

**Чл. 2. (1)** Срокът за изпълнение на договорените дейности и строително-монтажни работи е ………………. календарни дни, като същият започва да тече от подписването на двустранен Протокол за предаване на обекта от ВЪЗЛОЖИТЕЛЯ на ИЗПЪЛНИТЕЛЯ.

**(2)** Предаването и приемането на изпълнените по договора дейности се извършва с подписването между ВЪЗЛОЖИТЕЛЯ и ИЗПЪЛНИТЕЛЯ на двустранен Констативен Акт за одобряване на извършените СМР на обекта, в който се описва извършената работа, качество на извършената работа и вложените материали, както и дали е спазен срокът за изпълнение на СМР.

**(3)** Когато при предаването на СМР се констатират недостатъци, се подписва двустранен констативен протокол, в който те се отразяват. В констативния протокол се посочват срокове за отстраняване на констатираните недостатъци, като тези срокове не се отразяват на срока по чл. 2, ал. 1 от договора. След отстраняване на недостатъците, страните подписват Констативният акт по ал. 2, удостоверяващ предаването и приемането на изпълнените по договора дейности.

**(4)** При спиране на строителството по нареждане на общински или държавен орган, както и по обективни причини, за които ИЗПЪЛНИТЕЛЯТ няма вина, срокът по ал. 1 спира да тече с подписването на двустранен Констативен протокол. След отсраняване на пречките за изпълнение на договора, срокът продължава да тече от датата на подписване на двустранен Констативен протокол за продължаване на строителството.

**ІІІ. ЦЕНИ И НАЧИН НА ПЛАЩАНЕ**

**Чл. 3. (1)**Цената на настоящия договор, съгласно Ценовото предложение на ИЗПЪЛНИТЕЛЯ е ...................... лева (..........................) без ДДС, ................ лева (...................................) с ДДС и включва всички разходи необходими за извършване на строителните дейности.

**(2)** Всички разноски на ИЗПЪЛНИТЕЛЯпо изпълнение на настоящия договор са за негова сметка и се считат включени в определената по-горе цена по ал. 1.

**(3)** Цените на отделните строително-монтажни работи включват стойността на всички влагани материали, доставно-складови, трудови разходи, осигуровки и всякакви други преки и непреки разходи и печалбата на ИЗПЪЛНИТЕЛЯ.

**(4)** Договорените цени на видовете работи по количествено-стойностните сметки няма да бъдат променяни за целия период на изпълнение на СМР. Цената на финансовия риск за срока на изпълнение на СМР също е включена в цената по договора.

**(5)** Единичните цени за изпълнение на дейности и строително-монтажни работи, посочени в количествено-стойностната сметка на ИЗПЪЛНИТЕЛЯ,не подлежат на промяна.

**(6)** Промяна на количествата на даден вид работа не е предпоставка за промяна на единичната цена.

**(7)** Промени в договора са възможни единствено при наличие на предвидените в ЗОП основания и условия.

**Чл. 4. (1)** Заплащането на изпълнените дейности и СМР за целия обект се осъществява по следната схема:

1. **Авансово плащане** към ИЗПЪЛНИТЕЛЯ, в размер на 60 % (шестдесет на сто) от стойността, посочена в чл. 3, ал. 1, което се осъществява в срок до 14 (четиринадесет) дни, считано от подписване на договора и представяне на оригинална фактура от ИЗПЪЛНИТЕЛЯ, равна на стойността на аванса с включен ДДС*.*

2. **Окончателно плащане** към ИЗПЪЛНИТЕЛЯ в размер, равен на стойността за СМР, след **приспадане на получения аванс по т. 1**, което се осъществява в 30-дневен срок от съставяне на Констативен Акт за одобряване на извършените СМР на обекта и приложена оригинална фактура, издадена на името на ВЪЗЛОЖИТЕЛЯ.

**(2)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

**(3)** Начинът на плащане може да бъде променен ако схемата на разплащане в договора за БФП бъде променена. В този случай договорът може да бъде изменян на основание чл. 116 от ЗОП.

**(4)** Всички фактури за извършване на плащанията се изготвят на български език, в съответствие със Закона за счетоводството и подзаконовите нормативни актове. При изготвяне на разходооправдателните си документи, ИЗПЪЛНИТЕЛЯТ задължително вписва текст, че *„Разходът се извършва по договор за безвъзмездна финансова помощ № 86967/30.07.2018 г., финансиран по Програма Interreg V – A Румъния – България 2014-2020 г.“*

**(5)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**(6)** Разплащанията по ал. 5. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**(7)** Към искането по ал. 6. изпълнителят предоставя становище, от което да е видно дали оспорва плащанията или част от тях като недължими.

**(8)** Възложителят има право да откаже плащане по ал. 5, когато искането за плащане е оспорено, до момента на отстраняване на причината за отказа.

**(9)** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**(10)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

в) при замяна или включване на подизпълнител изпълнителят представя на възложителя всички документи, които доказват изпълнението на условията по букви „а“ и „б“.

**(11)** Подизпълнителите нямат право да превъзлагат една или повече от дейностите, които са включени в предмета на договора за подизпълнение. *(в случай, че е приложимо)*

**ІV. ФИНАНСИРАНЕ**

**Чл. 5.** Финансирането на строителните работи е в рамките на Договор за безвъзмездна помощ № 86967/30.07.2018 г., сключен между ВЪЗЛОЖИТЕЛЯ и Министерство на регионалното развитие и публичната администрация на Република Румъния (Управляващ орган на Програма Interreg V – A Румъния – България 2014-2020 г.).

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** ВЪЗЛОЖИТЕЛЯТ има право:

**1.** Да изисква информация за хода на изпълнението на предмета на договора;

**2.** Да проверява изпълнението на предмета на договора, без да се намесва в оперативната самостоятелност на ИЗПЪЛНИТЕЛЯ, като има право да дава задължителни за ИЗПЪЛНИТЕЛЯ указания;

**3.** Да прави възражения по изпълнението на работите по предмета на договора, в случай на неточно изпълнение;

**4.** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от поръчката или работата му е с недостатъци.

**5.** Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението.

**Чл. 7.** ВЪЗЛОЖИТЕЛЯТе длъжен:

**1.** Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

**2.** Да предаде на ИЗПЪЛНИТЕЛЯ всичката необходима документация за извършване на дейностите предмет на договора;

**3.** Да осигури достъп на ИЗПЪЛНИТЕЛЯдо обекта, след преминаване на инструктаж на неговите работници и служители;

**4.** Да предаде обекта на ИЗПЪЛНИТЕЛЯ и да участва при подписването на Протокол за предаване на обекта;

**5.** Да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

**6.** Даучаства и подпомага при необходимистИЗПЪЛНИТЕЛЯ при съставянето и оформянето на Констативен Акт за одобряване на извършените СМР на обекта – предмет на договора;

**7.** Да уведомява писмено ИЗПЪЛНИТЕЛЯза проявилите се в гаранционния срок недостатъци (дефекти) на извършеното в изпълнение на настоящия договор.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8.** ИЗПЪЛНИТЕЛЯТима право:

**1.** Да получи договорената в чл. 3, ал. 1 цена при изпълнение на условията и в сроковете, предвидени в договора;

**2.** Да иска от ВЪЗЛОЖИТЕЛЯдопълнителна информация и съдействие за изпълнение на възложената му работа.

**Чл. 9.** ИЗПЪЛНИТЕЛЯТе длъжен:

**1.** Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности и на ВЪЗЛОЖИТЕЛЯ.

**2.** Да предоставя своевременно исканата от ВЪЗЛОЖИТЕЛЯ информация за хода на изпълнение на договора;

**3.** Да предоставя възможност на ВЪЗЛОЖИТЕЛЯда проверява изпълнението на предмета на договора и да изпълнява указанията му, освен ако са в нарушение на строителните правила и нормативи или водят до съществено отклонение от възложените работи;

**4.** Да определи ръководител екип на обекта – предмет на договора, като посочи правата и задълженията, с които да го представлява пред ВЪЗЛОЖИТЕЛЯпо изпълнението на настоящия договор;

**5.** За извършването на отделните строително-монтажни работи, съгласно приетия план - график, ИЗПЪЛНИТЕЛЯТ е длъжен да обезпечи достатъчен персонал с необходимата професионална квалификация и правоспособност съгласно изискванията по съответните нормативни актове.

**6.** Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

**7.** Да ограничи действията на своя персонал и механизация в границите на обекта, като не допуска навлизането им в съседни терени;

**8.** Да представи на ВЪЗЛОЖИТЕЛЯвалидназастраховка за професионална отговорност на строител по чл. 171 от Закона за устройство на територията (ЗУТ) преди започване на строително-монтажните работи. ИЗПЪЛНИТЕЛЯТ се задължава по време на изпълнението на договора да поддържа валидна застраховката за професионална отговорност като лице, изпълняващо строителна дейност, за вреди, причинени на ВЪЗЛОЖИТЕЛЯили на трети лица при или по повод изпълнение на дейности на обекта.

**9.** Да уведомява ВЪЗЛОЖИТЕЛЯ в срок от минимум 3 (три) работни дни преди датата на приключване на съответната строителна дейност, за която е необходимо оформяне и подписване на протокол или Констативен акт.

**10.** Да отстранява проявилите се дефекти по време на гаранционния период в установените за това срокове и при спазване на реда, посочен по-долу в настоящия договор;

**11.** Всички наредби, инструкции и други законови документи, засягащи трудовата и здравна безопасност на работниците, касаещи изпълнението на всички видове работи на обекта, трябва да бъдат изпълнени и са задължение на ИЗПЪЛНИТЕЛЯ.

**12.** Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените от закона случаи;

**13.** Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа.

**14.** При проверки на място от страна на ВЪЗЛОЖИТЕЛЯ и други компетентни органи, ИЗПЪЛНИТЕЛЯТ се задължава да осигури присъствието на негов упълномощен представител, както и да осигурява пълен достъп до помещения, преглед на документи, свързани с изпълнението на възложените дейности.

**15.** ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място.

**16.** ИЗПЪЛНИТЕЛЯТ носи отговорност за всички вреди, нанесени на трети лица по време на изпълнението на настоящия договор в резултат на виновното поведение на него или на неговите подизпълнители, ако ползва такива.

**VI. ГАРАНЦИОННА ОТГОВОРНОСТ**

**Чл. 10. (1)** Гаранционният срок във връзка с извършените строителни-монтажни работи за обекта - предмет на договора са в съответствие с определеното в Глава четвърта от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи.

**(2)** Гаранционнят срок започва да тече от датата на подписване на двустранен Констативен Акт за одобряване на извършените СМР на обекта.

**(3)** Всички дефекти, възникнали преди края на гаранционния срок се констатират с протокол, съставен и подписан от представители на ВЪЗЛОЖИТЕЛЯ и ИЗПЪЛНИТЕЛЯ.

**(4)** ИЗПЪЛНИТЕЛЯТе длъжен да изпрати представител на място до 24 часа от получаване на рекламация за уточняване на причините, евентуалното време и срокове за отстраняване на дефектите, като за направените констатации и поети задължения страните подписват протокол по ал. 3. В случай, че ИЗПЪЛНИТЕЛЯТ не изпрати представител до уговореното време или откаже да изпрати такъв, без да посочи основателна причина, ВЪЗЛОЖИТЕЛЯТ съставя едностранно протокол, в който отразява направените констатации и определя срок за отстраняване. За съставения по този ред протокол се счита, че се приема от ИЗПЪЛНИТЕЛЯ без възражения и му се изпраща за изпълнение.

**(5)** ИЗПЪЛНИТЕЛЯТ е длъжен да отстрани появилите се дефекти и недостатъци за своя сметка в договорения съгласно ал. 4 срок. В случай, че горният срок е кратък страните се договарят за по-дълъг разумен срок.

**(6)** В случай, че ИЗПЪЛНИТЕЛЯТ не изпълни задължението си за отстраняване на дефектите в срока по ал. 4, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ, като ИЗПЪЛНИТЕЛЯТ му дължи заплащане на стойността на направените разходи в срок от 7 дни, считано от датата на поканата за това. В случай, че ВЪЗЛОЖИТЕЛЯТ не получи плащане по реда на предходното изречение, същият има право да претендира вземането си по съдебен ред.

**(7)** Гаранционният срок не тече и се удължава с времето, през което обектът е имал проявен дефект, до неговото отстранявяне.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 11.** **(1)** При подписване на договора, като гаранция за изпълнение на задълженията по него, ИЗПЪЛНИТЕЛЯТ е предоставил на ВЪЗЛОЖИТЕЛЯ гаранция, обезпечаваща изпълнението на договора за обществена поръчка в размер на 1 на сто от стойността по чл. 3, ал. 1 без ДДС.

 **(2)** Гаранцията за изпълнение трябва да бъде със срок на валидност до пълното изпълнение на всички дейности, предмет на договора, но не по-малко от 60 дни след крайния срок на договора. Разходите по обслужването на Гаранцията за изпълнение на договора се поемат от ИЗПЪЛНИТЕЛЯ.

*Първи вариант*

* Гаранцията за изпълнение на договора е под формата на парична сума, преведена по сметката на ВЪЗЛОЖИТЕЛЯ. ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ по сметка, посочена от него, сумата на гаранцията в срок до 60 дни след изпълнение на последното му задължение по договора.

*Втори вариант*

* Гаранцията за изпълнение на договора е под формата на имуществена застраховка в полза на ВЪЗЛОЖИТЕЛЯ. ВЪЗЛОЖИТЕЛЯТ се задължава да върне на ИЗПЪЛНИТЕЛЯ застрахователната полица в срок до 60 дни след изпълнение на последното му задължение по договора. Срокът на валидност на застраховката е не по-малко от 60 дни след крайния срок на договора. В случай че в застрахователната полица е посочена конкретна дата за изтичане на нейната валидност и ИЗПЪЛНИТЕЛЯТ не изпълни всички свои задължения по договора в срок до 60 дни преди изтичане на тази дата, той е длъжен незабавно да удължи валидността на застраховката със срока на закъснението. Ако ИЗПЪЛНИТЕЛЯТ не удължи срока на застраховката при условията на предходното изречение, ВЪЗЛОЖИТЕЛЯТ има право да предяви полицата за плащане. В случай че издателят на застраховката откаже да заплати предявената от ВЪЗЛОЖИТЕЛЯ сума в 5-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави в срок до 5 (пет) работни дни от направеното искане съответната заместваща застраховка от друг застраховател, отговаряща на първоначалните условия.

*Трети вариант*

* Гаранцията за изпълнение на договора е под формата на банкова гаранция, авизирана от банка, регистрирана съгласно Закона за кредитните институции, ако същата е издадена от чуждестранна банка, същата трябва да е безусловна и неотменима, в нея да е записано името на договора. Срокът на валидност на банковата гаранция е не по-малко от 60 дни след крайния срок на договора. В случай че в банковата гаранция е посочена конкретна дата за изтичане на нейната валидност и ИЗПЪЛНИТЕЛЯТ не изпълни всички свои задължения по договора в срок до 60 дни преди изтичане на тази дата, той е длъжен незабавно да удължи валидността на банковата гаранция със срока на закъснението. Ако ИЗПЪЛНИТЕЛЯТ не удължи срока на банковата гаранция при условията на предходното изречение, ВЪЗЛОЖИТЕЛЯТ има право да усвои изцяло банковата гаранция. В случай че банката, издала гаранцията за изпълнение на договора, откаже да заплати предявената от ВЪЗЛОЖИТЕЛЯ сума в 5-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави в срок до 5 (пет) работни дни от направеното искане съответната заместваща гаранция от друга банка, отговаряща на първоначалните условия.
	+ 1. ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, включително при възникване на задължение на ИЗПЪЛНИТЕЛЯ за плащане на неустойки, както и при прекратяване на договора от страна на ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора.

**VІІІ. ЗАСТРАХОВАНЕ И ОБЕЗЩЕТЕНИЯ**

**Чл. 12.** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за обекта. В случай на повреди и щети поради някаква причина, възникнали при изпълнение на работи по обекта, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

**Чл. 13.** Изпълнителят е отговорен за всички застраховки и обезщетения по отношение на своя персонал и собственост.

**ІХ. ЕКИП ОТ ЕКСПЕРТИ**

**Чл. 14. (1)** За изпълнение предмета на настоящия договор ИЗПЪЛНИТЕЛЯТ осигурява екип от експерти, посочени в офертата.

**(2)** ИЗПЪЛНИТЕЛЯТ няма право да сменя лицата, посочени в офертата му, без предварително писмено съгласие на ВЪЗЛОЖИТЕЛЯ.

**(3)** ИЗПЪЛНИТЕЛЯТ по своя инициатива предлага смяна на експерт в следните случаи:

* При смърт на експерта;
* При невъзможност да изпълнява възложената му работа, поради болест, довела до трайна неработоспособност на експерта;
* При необходимост от замяна на експерта поради причини, които не зависят от ИЗПЪЛНИТЕЛЯ;
* Когато експертът бъде осъден на лишаване от свобода за умишлено престъпление от общ характер;
* При лишаване на експерта от правото да упражнява определена професия или дейност, пряко свързана с дейността му в изпълнението на настоящия договор.

**(4)** В случаите по ал. 3, ИЗПЪЛНИТЕЛЯТ дава на ВЪЗЛОЖИТЕЛЯ писмено уведомление, в което мотивира предложението си за смяна на експерта и прилага доказателства за наличието на някое от основанията по ал. 3. С уведомлението, ИЗПЪЛНИТЕЛЯТ предлага експерт, който да замени досегашния експерт, като новият експерт трябва да притежава еквивалентна квалификация като тази на заменяния експерт и професионален опит, не по-малък от неговия.

**(5)** ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт с ново уведомление по реда на ал. 4.

**(6)** Допълнителните разходи, възникнали в резултат от смяната на експерта, са за сметка на ИЗПЪЛНИТЕЛЯ.

**(7)** В случай, че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен служител до идването на новия експерт, или да предприеме други мерки, за да компенсира временното отсъствие на този експерт.

**Х. САНКЦИИ**

**Чл. 15.** При просрочване изпълнението на задълженията по този Договор, неизправната Страна дължи на изправната неустойка в размер на 0.1 % (нула цяло и едно на сто) от Цената за всеки ден забава, но не повече от 5 % (пет на сто) от Стойността на Договора.

**Чл. 16.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**Чл. 17.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**X. ПРЕКРАТЯВАНЕ НА ДОГОВОРА**

**Чл. 18.** Настоящият договор може да бъде прекратен при следните обстоятелства:

1. по взаимно съгласие на страните, изразено в писмена форма;

 2. при доказана обективна невъзможност за изпълнение на договора от страна на ИЗПЪЛНИТЕЛЯ;

 3. при виновно неизпълнение на задължения по договора при условията на Закона за задълженията и договорите.

**Чл. 19.** В случаите по чл. 18, т. 1. и т. 2 ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

**Чл. 20. (1).** Ако стане явно, че ИЗПЪЛНИТЕЛЯТ просрочи изпълнението на възложената работа с повече от 30 (тридесет) дни, ВЪЗЛОЖИТЕЛЯТ може едностранно да развали договора. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

**ХI. НЕПРЕОДОЛИМА СИЛА**

**Чл. 21.** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.

**Чл. 22.** Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган (Търговска палата). При неуведомяване се дължи обезщетение за настъпилите от това вреди.

**Чл. 23.** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**Чл. 24.** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

**XIІ. ПОДСЪДНОСТ**

**Чл. 25.** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**Чл. 26.** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния, съгласно българското законодателство, съд.

**ХІІІ. ОБЩИ РАЗПОРЕДБИ**

**Чл. 27.** За всички неуредени в настоящия договор въпроси се прилагат разпоредбите на действащото на територията на Република България законодателство.

**Чл. 28.** Всички съобщения и уведомления между страните по повод договора се извършват в писмена форма чрез факс, препоръчана поща, електронна поща, по реда на Закона за електронния документ и електронния подпис, с обратна разписка или куриерска служба.

**Чл. 29.** В срок до 10 (десет) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

**Чл. 30.** Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

**Чл. 31.** Договорът влиза в сила от деня на подписването му от двете страни.

**Чл. 32.** Настоящият договор, ведно с приложенията, се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

- Техническа спецификация;

- Техническо предложение на ИЗПЪЛНИТЕЛЯ;

- Ценова оферта на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**РАЗДЕЛ ІХ. ТЕХНИЧЕСКИ СПЕЦИФИКАЦИИ (приложени в отделен файл)**

**РАЗДЕЛ Х. ТЕХНИЧЕСКА ДОКУМЕНТАЦИЯ (приложена към документацията)**